stanford-oval/wikipedia huggingface dataset:
Sojuz 14

"Sojuz 14". Neuvostoliittolainen 10 kopeekan postimerkki vuodelta 1974.
Sojuz 14 oli osa Neuvostoliiton sotilaallista Almaz-avaruusohjelmaa. Avaruuslento keskittyi siihen miten ihminen kestää avaruuslentoa.
Laukaisu tapahtui Baikonurista 3. heinäkuuta 1974 kello 18.51.08 UTC. Lennon radiokutsu oli Беркут, maakotka. Miehistö testasi sopisiko Saljut 3 -avaruusasema tiedusteluun. Lento kesti vajaat 16 vuorokautta.
Jälkikäteen etenkin niin sanottuja sotilaallisia miehitettyjä lentoja on arvosteltu siitä, että niiden miehistöt vain lensivät avaruuteen eivätkä tehneet asemalla mitään hyödyllistä.
Miehistö

Juri Artjuhin
Pavel Popovitš
Rataparametrejä

Massa 6 800 kg
Perigeum 195 km
Apogeum 217 km
Inklinaatio 51,6°
Periodi 88,6 minuuttia
Santi Mina

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Santiago Mina Lorenzo
Syntymäaika: 7. joulukuuta 1995 (ikä 28)
Syntymäpaikka: Vigo, Espanja
Pelipaikka: hyökkääjä
Pituus: 177 cm
Junioriseurat
2005–2012: Celta
Seurat
| Vuodet | Seura | O | (M) |
| 2012–2013 | Celta B | 13 | (8) |
| 2013–2015 | Celta | 50 | (9) |
| 2015–2019 | Valencia | 117 | (29) |
| 2019–2023 | Celta | 101 | (25) |
| 2022–2023 | → Al Shabab | 27 | (6) |
 Seurajoukkueuran tilastot kattavat vain kansalliset sarjat, päivitetty 28. lokakuuta 2021.
Santiago "Santi" Mina Lorenzo (s. 7. joulukuuta 1995 Vigo) on espanjalainen jalkapalloilija. Hän on pelannut Espanjan Primera Divisiónissa Celta Vigon ja Valencian joukkueissa. Hän on pelipaikaltaan hyökkääjä.
Seurajoukkueura

Mina on kotoisin Vigosta ja hän liittyi kaupungin jalkapalloseura Celta Vigon junioriakatemiaan vuonna 2005. Ensimmäistä kertaa hänet nostettiin seuran reservijoukkueeseen kaudella 2012–2013, kun se pelasi Tercera Divisiónissa. 5. tammikuuta 2013 hän allekirjoitti vuoteen 2018 asti ulottuvan ammattilaissopimuksen seuran kanssa.
Mina teki ensiesiintymisensä seuran edustusjoukkueessa 16. helmikuuta 2013 tultuaan vaihdosta kentälle 66. peliminuutilla ottelussa Getafea vastaan. Ensimmäisen maalinsa maan pääsarjassa Primera Divisiónissa Mina teki 16. syyskuuta 2013 ottelussa Athletic Bilbaota vastaan. Hänestä tuli maalin tehdessään seurahistorian nuorin maalintekijä maan pääsarjassa 17 vuoden, yhdeksän (9) kuukauden ja kymmenen (10) päivän ikäisenä.
11. huhtikuuta 2015 Mina teki neljä maalia kotiottelussa Rayo Vallecanoa vastaan. Hänestä tuli maan pääsarjahistorian nuorin pelaaja, joka on onnistunut tekemään neljä maalia ottelun aikana ja seurahistorian ensimmäinen sitten vuoden 1979.
4. heinäkuuta 2015 Mina siirtyi Valenciaan 10 miljoonan euron siirtokorvauksella ja kuusivuotisella sopimuksella.
Muuta

Mina tuomittiin vuonna 2022 neljän vuoden vankeuteen vuonna 2017 tapahtuneesta seksuaalisesta hyväksikäytöstä.
Aiheesta muualla

Santi Minan tilastot BDFutbol-sivustolla (englanniksi)
Don Davis

Don Davis (2017)
Donald Romain ”Don” Davis (s. 4. helmikuuta 1957) on yhdysvaltalainen elokuvamusiikin säveltäjä. Hänen tunnetuimmat sävellystyönsä ovat Matrix-elokuva jatko-osineen (1999–2003).
Davis syntyi Anaheimissa Kaliforniassa, ja aloitti yhdeksänvuotiaana trumpetinsoiton. Hän opiskeli Los Angelesissa Kalifornian yliopistossa.
Davis on tehnyt työtä elokuvien ohella televisioon ja voittanut uransa aikana kaksi Emmy-palkintoa vuosina 1990 ja 1995. Hän on ollut 1986 lähtien naimisissa Megan Jeanne MacDonaldin kanssa.
Mimosa Jallow

| Mitalit> Maa:   Suomi.Naisten uinti.EM-kilpailut (pitkä rata)  | Mitalit> Maa:   Suomi.Naisten uinti.EM-kilpailut (pitkä rata)  | Mitalit> Maa:   Suomi.Naisten uinti.EM-kilpailut (pitkä rata)  | Maa:   Suomi> Naisten uinti. |
| --- | --- | --- | --- |
|  Pronssia | Lontoo 2016 | 4×100 m sekauintiviesti |  |
|  Pronssia | Glasgow 2018 | 50 m selkäuinti |  |
Mimosa Jallow (s. 17. kesäkuuta 1994) on suomalainen uransa päättänyt uimari. Hän edusti viimeksi Jyväskylän Aaltoa. Aikaisemmin Jallow edusti Kampuksen Plaania ja tätä ennen Swimming Jyväskylää. Seurojen yhdistyttyä Jallow siirtyi Kampuksen Plaanista Jyväskylän Aaltoon.. Lisäksi hän kuuluu jyväskyläläiseen Sprinttitalliin. Häntä valmensi Marko Malvela.
Jallow on voittanut kaksi mitalia pitkän radan Euroopan-mestaruuskilpailuista. Hän on uinut lisäksi yhden Pohjoismaiden ennätyksen ja lukuisia Suomen ennätyksiä.
Urheilu-ura

Jallow on osallistunut pitkän radan EM-kilpailuihin vuonna 2012, lyhyen radan EM-kilpailuihin 2013, pitkän radan EM-kilpailuihin 2014, lyhyen radan MM-kilpailuihin 2014 ja pitkän radan MM-kilpailuihin vuonna 2015. Lyhyen radan MM-kilpailuissa 2014 hän ui kuudenneksi sijoittuneessa Suomen joukkueessa 4×100 metrin sekauintiviestissä.
Vuoden 2016 pitkän radan EM-kilpailuissa Lontoossa toukokuussa Jallow ui 50 metrin selkäuinnissa loppukilpailuun, missä hän sijoittui kuudenneksi uudella SE-ajalla 28,15 sekuntia. Hän ui myös Suomen selkäuinti- eli avausosuuden 4×100 metrin sekauintiviestin loppukilpailussa parantaen matkan olympiarajaa tavoiteltuaan Suomen ennätystään 1.00,42:een. Suomi voitti EM-pronssia myös uudella SE-ajalla.
Budapestin pitkän radan MM-kilpailuissa 2017 Jallow paransi 50 metrin selkäuinnissa alkuerässään Suomen ennätystään 28,05:een, ja välierissä hän ui ensimmäisenä suomalaisnaisena alle 28 sekunnin paranneltuaan SE:tään 27,95:een.
Jallow on uinut SE-tulokset 50 ja 100 metrin selkäuinnissa sekä lyhyellä että pitkällä radalla. Marraskuussa 2017 hän alitti lyhyen radan SM-kilpailuissa 50 metrin vapaauinnissa Hanna-Maria Seppälän yhdeksän vuotta vanhan Suomen-ennätyksen ajallaan 24,35. 14. joulukuuta 2017 lyhyen radan EM-kisoissa Kööpenhaminassa Jallow paranteli välieräuinnissa 50 metrin perhosuinnin SE-lukemia aikaan 25,80. Aika ei kuitenkaan riittänyt finaaliin, josta Jallow jäi kahden sadasosan päähän.
Kesäkuussa 2018 Jallow paransi 50 metrin selkäuinnin pitkän radan Suomen-ennätystä Mare Nostrum -kiertueella ensin Barcelonassa aikaan 27,84 ja sitten Monacossa aikaan 27,81, ja Jyväskylän SM-kisoissa hän vielä sivusi ennätystä. Tätäkin SE:tä Jallow paransi roimasti elokuun EM-kilpailuissa Glasgow'ssa, missä hän ui alkuerässään 27,42. Aika oli myös Jallow'n ensimmäinen Pohjoismaiden ennätys, joka paransi Mie Nielsenin kolme vuotta vanhaa aikaa yli kahdella kymmenyksellä. Jallow eteni samalla matkalla loppukilpailuun, jossa hän saavutti ensimmäisen henkilökohtaisen aikuisten arvokisamitalinsa, pronssin ajalla 27,70.
Tokion olympialaisissa 2020 Jallow ui 100 metrin selkäuinnin SE:n 1.00,06, mutta ei päässyt ajalla jatkoon alkueristä.
Yksityiselämä

Jallowin äiti on suomalainen ja isä gambialainen. Jallow varttui Jyväskylässä vanhempiensa ja neljän sisaruksensa kanssa. Jallow opiskelee sairaanhoitajaksi .
Arvokisasijoitukset > Pitkän radan EM 2012

50 metrin selkäuinti: 25.
100 metrin selkäuinti: 34.
Arvokisasijoitukset > Lyhyen radan EM 2013

100 metrin selkäuinti: 29.
50 metrin selkäuinti: 33.
50 metrin vapaauinti: 37.
Arvokisasijoitukset > Pitkän radan EM 2014

4 × 100 metrin vapaauintiviesti: 6.
4 × 100 metrin sekajoukkueiden sekauintiviesti: 7.
50 metrin selkäuinti: 13.
4 × 100 metrin sekauintiviesti: 13.
100 metrin selkäuinti: 14.
50 metrin perhosuinti: 30.
50 metrin vapaauinti: 34.
Arvokisasijoitukset > Lyhyen radan MM 2014

4 × 100 metrin sekauintiviesti: 6.
50 metrin selkäuinti: 25.
100 metrin selkäuinti: 31.
Arvokisasijoitukset > Pitkän radan MM 2015

4 × 100 metrin sekajoukkueiden sekauintiviesti: 11.
4 × 100 metrin sekauintiviesti: 13.
100 metrin selkäuinti: 23.
50 metrin selkäuinti: hylkäys alkuerässä
Arvokisasijoitukset > Lyhyen radan EM 2015

4 × 50 metrin sekauintiviesti: 5.
4 × 50 metrin sekajoukkueiden vapaauintiviesti: 5.
4 × 50 metrin sekajoukkueiden sekauintiviesti: 6.
4 × 50 metrin vapaauintiviesti: 7.
100 metrin selkäuinti: 12.
50 metrin selkäuinti: 13.
50 metrin perhosuinti: 16.
50 metrin vapaauinti: 23.
Arvokisasijoitukset > Pitkän radan EM 2016

4 × 100 metrin sekauintiviesti: pronssia
50 metrin selkäuinti: 6.
4 × 100 metrin vapaauintiviesti: 8.
100 metrin selkäuinti: 11.
50 metrin perhosuinti: 19.
50 metrin vapaauinti: 24.
Arvokisasijoitukset > Kesäolympialaiset 2016

4 × 100 metrin sekauintiviesti: 11.
100 metrin selkäuinti: 24.
Arvokisasijoitukset > Pitkän radan MM 2017

4 × 100 metrin sekauintiviesti: 11.
50 metrin selkäuinti: 13.
100 metrin selkäuinti: 23.
50 metrin vapaauinti: 25.
50 metrin perhosuinti: 27.
Arvokisasijoitukset > Lyhyen radan EM 2017

4 × 50 metrin sekajoukkueiden vapaauintiviesti: 6.
50 metrin selkäuinti: 7.
4 × 50 metrin sekajoukkueiden sekauintiviesti: 7.
50 metrin vapaauinti: 8.
4 × 50 metrin sekauintiviesti: 8.
50 metrin perhosuinti: 9.
4 × 50 metrin vapaauintiviesti: 9.
100 metrin selkäuinti: 12.
Arvokisasijoitukset > Pitkän radan EM 2018

50 metrin selkäuinti: pronssia
50 metrin perhosuinti: 9.
100 metrin selkäuinti: 14.
50 metrin vapaauinti: 19.
Phoebe Bridgers

| Phoebe Bridgers |
| --- | --- |

Henkilötiedot
Syntynyt: 17. elokuuta 1994 (ikä 30) Los Angeles, Kalifornia, Yhdysvallat
Ammatti:  laulaja-lauluntekijä
Muusikko
Laulukielet:  englanti
Tyylilajit:  folkrock, indie pop
Soittimet:  kitara 
Yhtyeet:  Sloppy Jane (2012–) Boygenius (2018–) Better Oblivion Community Center (2019–)
Levy-yhtiöt:  PAX-AM, Dead Oceans
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Phoebe Bridgers (s. 17. elokuuta 1994 Los Angeles, Kalifornia)  on yhdysvaltalainen laulaja-lauluntekijä. Hän julkaisi ensimmäisen EP-levynsä Killer vuonna 2015 ja esikoisalbuminsa Stranger in the Alps syyskuussa 2017. Bridgersin toinen albumi Punisher julkaistiin 18. kesäkuuta 2020.
Soolouransa ohella Bridgers kuuluu myös kahteen superyhtyeeseen. Vuonna 2018 perustettuun Boygenius-yhtyeeseen kuuluvat Bridgersin lisäksi Julien Baker ja Lucy Dacus. Yhtyeen nimeä kantava EP julkaistiin vuonna 2018. Better Oblivion Community Center -yhtyeen muodostavat puolestaan Bridgers ja Conor Oberst. Yhtyeen samanniminen esikoisalbumi julkaistiin vuonna 2019.
Lapsuus

Bridgers kasvoi Pasadenassa, Kaliforniassa vanhempiensa ja veljensä kanssa. Hän soitti lapsena pianoa, kitaraa ja banjoa. Bridgers kävi Los Angeles County High Schoolia, jossa hän opiskeli jazzlaulua. The Fader -lehden haastattelussa syyskuussa 2018 Bridgers kertoi tienneensä aina tekevänsä musiikista itselleen ammatin. Etenkin hänen äitinsä kannusti tytärtään aina musiikin saralla.
Ura

Vuonna 2012 Bridgers liittyi Sloppy Jane -nimiseen punkyhtyeeseen, jossa hän soitti bassoa. Yhtye konsertoi Los Angelesin alueella ja esiintyi myös lukuisissa mainoksissa.
Bridgers tapasi Ryan Adamsin muusikkoystävänsä kautta vuonna 2014 ja päätyi äänittämään tämän kanssa. Seuraavana vuonna hän julkaisi Adamsin tuottaman esikois-EP:nsä Killer tämän PAX-AM-levy-yhtiön kautta. Keväällä 2016 Bridgers soitti lämmittelijänä Julien Bakerille tämän kiertueella. Pian kiertueen jälkeen hän alkoi kirjoittaa ensimmäistä albumiaan. Se äänitettiin saman vuoden loppupuolella, jolloin Bridgers lämmitteli Bright Eyes -yhtyeestä tunnetulle Conor Oberstille tämän salaisessa show’ssa Los Angelesissa. Esiintymisen jälkeen Bridgers ystävystyi Oberstin ja toisen yhtyeen jäsenen, Mike Mogisin, kanssa. Oberst myös vieraili hänen albumillaan. Samoihin aikoihin Bakerin ja Oberstin kanssa Bridgers tapasi myös Tony Bergin, joka tuotti albumin.
Bridgersin esikoisalbumi Stranger in the Alps julkaistiin Dead Oceans -levy-yhtiön kautta syyskuussa 2017. Albumi sai paljon kehuja kriitikoilta ja se nimettiin useaan kertaan yhdeksi vuoden parhaista albumeista.
Kesällä 2018 Bridgers, Lucy Dacus ja Julien Baker perustivat Boygenius-yhtyeen. Projekti sai alkunsa, koska kolmikko halusi kirjoittaa yhdessä. Yhtyeen ensimmäinen EP julkaistiin marraskuussa 2018.
Bridgersin toinen albumi Punisher julkaistiin 18. kesäkuuta 2020. Albumin ensimmäinen single ”Garden Song” julkaistiin saman vuoden helmikuussa ja toinen single ”Kyoto” huhtikuussa. Albumilla on monia vierailijoita, kuten Bridgersin yhtyekumppanit Baker, Dacus ja Oberst. Bridgers tuotti albumin yhteistyössä hänen aikaisemmankin albuminsa tuottaneiden Tony Bergin ja Ethan Gruskan kanssa.
Yksityiselämä

Bridgersillä on ollut suhde muusikko Ryan Adamsin kanssa. Helmikuussa 2019 Bridgers ja useat muut naiset, kuten Adamsin entinen vaimo Mandy Moore, syyttivät Adamsia hyväksikäytöstä The New York Times -lehdessä. Bridgersin mukaan Adams otti häneen yhteyttä vuonna 2014 ja tarjoutui auttamaan häntä musiikkiuran kanssa. Heidän suhteensa muuttui kuitenkin romanttiseksi ja Adamsin käytöksen takia vähitellen henkisesti väkivaltaiseksi. Kun Bridgers päätti suhteen, Adams alkoi ahdistella häntä eikä suostunut enää ammattimaiseen yhteistyöhön. Adams kiisti naisten syytökset.
Bridgers oli yhdessä näyttelijä Paul Mescalin kanssa yli kahden vuoden ajan.
Diskografia > Soolojulkaisut > Studioalbumit

Stranger in the Alps (2017)
Punisher (2020)
Diskografia > Soolojulkaisut > EP:t

Killer (2015)
Diskografia > Soolojulkaisut > Singlet

”Smoke Signals” (2017)
”Motion Sickness” (2017)
”Funeral” (2017)
”Have Yourself A Merry Little Christmas” (2017)
”Killer + The Sound” (Noah ja Abby Gundersenin kanssa, 2018)
”Christmas Song” (2018)
”7 O’Clock News/Silent Night” (mukana Matt Berninger ja Fiona Apple, 2019)
”Garden Song” (2020)
”Kyoto” (2020)
”ICU” (2020)
”I Know the End” (2020)
”Savior Complex” (2020)
Diskografia > Boygenius > Studioalbumit

The Record (2023)
Diskografia > Boygenius > EP:t

boygenius (2018)
the rest (2023)
Diskografia > Better Oblivion Community Center > Studioalbumit

Better Oblivion Community Center (2019)
Diskografia > Vierailevana artistina > Singlet

”Until We Both Get Bored” (Zander Hawley, 2017)
”Shame” (Lukas Frank, 2018)
”The Night We Met” (Lord Huron, 2018)
”Walking on a String” (Matt Berninger, 2019)
”Roses/Lotus/Violet/Iris” (Hayley Williams, 2020)
”Jesus Christ 2005 God Bless America” (The 1975, 2020)
"Pressure Machine" (The Killers, 2021)
"Silk Chiffon" (MUNA, 2021)
"Atlantis" (Noah Gundersen, 2021)
"Nothing New" (Taylor Swift, 2022)
"I Felt a Funeral, In My Brain" (Andrew Bird, 2022)
"Muna" (MUNA 2022)
"SOS" (SZA, 2022)
"This Isn't Helping" (The National, 2023)
"Your Mind Is Not Your Friend" (The National, 2023)
"Pegasus" (Arlo Parks, 2023)
"Wasted" (Rob Moose, 2023)
"Laugh Track" (The National, 2023)
"My Soft Machine" (Arlo Parks, 2023)
Aiheesta muualla

Kuvia tai muita tiedostoja aiheesta Phoebe Bridgers Wikimedia Commonsissa
Phoebe Bridgersin kanava YouTubessa
Phoebe Bridgers Last.fm:ssä (englanniksi)
Home Sweet Home (romaani)

| Home Sweet Home |
| --- | --- |

Kirjailija:  Pekka Aittakumpu
Kustantaja:  Arktinen Banaani
Julkaistu:  2017
Sivumäärä:  240
ISBN:  9522703230
Löydä lisää kirjojaKirjallisuuden teemasivulta
Home Sweet Home on Pekka Aittakummun kirjottama romaani, joka julkaistiin toukokuussa 2017. Romaanin kustantajan, Arktisen Banaanin, mukaan se on ensimmäinen Suomessa julkaistu hometaloromaani. Home Sweet Home kertoo Rajalan perheestä, joka tietämättään ostaa hometalon.
Vastaanotto

Talotekniikka-lehden mukaan Home Sweet Home -romaanissa on hyvän tarinaniskijän tragikoominen, sisäilmaongelmista kärsiviä syvästi ymmärtävä ote. Arkkitehti-lehti arvioi, että romaanissa huumori ja kevyt ote toimivat hyvin yhteen vakavan aiheen kanssa.
Sanomalehti Kalevan mukaan teos on tärkeä puheenvuoro ja tuo elämänmakuisesti esille monen ihmisen kokemukset. "Aittakumpu kirjoittaa myötäelävästi ja hauskasti, teksti juoksee jouhevasti eteenpäin."
Ini

Ini voi viitata seuraaviin:
Ini I, Merhotepre Ini, Egyptin 13. dynastian faarao
Ini (700-luku eaa.), Egyptin 23. dynastian faarao
Íni, kylä Kreetan saarella Minóa Pediádan kunnassa Iraklionin alueyksikössä Kreikassa
Ini, georgialaisten aakkosten kirjain.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”INI”, voi hakea sivunnimihaulla, laajalla sivunnimihaulla tai tekstihaulla.
Saltstraumenin kirkko

| Saltstraumenin kirkko Saltstraumen kirke |
| --- | --- |
 Kirkko vuonna 2006.
Sijainti:  Bodø, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1886
Suunnittelija:  J. E. Olsen
Materiaali:  puu
Istumapaikkoja:  370
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Saltstraumenin kirkko (norj. Saltstraumen kirke) on Bodøn kunnassa Nordlandin läänissä Norjassa sijaitseva puinen pitkäkirkko vuodelta 1886.
Kuvia

Kirkkosali
Lehteri ja urut
Aiheesta muualla

Kuvia tai muita tiedostoja aiheesta Saltstraumenin kirkko Wikimedia Commonsissa
Lars Mittankin katoaminen

Lars Mittank vuonna 2013
Lars Joachim Mittank (s. 9. helmikuuta 1986 Berliini) oli saksalainen mies, joka katosi lomamatkalla Bulgarian Kultahietikolla 28-vuotiaana 8. heinäkuuta 2014.
Mittank joutui 6. heinäkuuta 2014 neljän muun saksalaisen kanssa baarissa tappeluun riitaannuttuaan näiden kanssa jalkapalloa koskeneista asioista. Mittank oli Werder Bremenin kannattaja ja muut tappelijat FC Bayern Münchenin kannattajia. Mittankin toisesta korvasta repesi tappelun seurauksena tärykalvo. Lisäksi häneltä vahingoittui leuka. Mittank poistui baarista ennen ystäviään, eivätkä ystävät nähneet häntä ennen seuraavaa aamua, jolloin Mittank kertoi joutuneensa jälleen hakatuksi. Mittank kävi lääkärin pakeilla ja sai kefuroksiimia. Hänen alkuperäinen lähtöpäivänsä Bulgariasta olisi ollut 7. heinäkuuta, mutta hän ilmoittikin ystävilleen jäävänsä maahan aiottua pidemmäksi aikaa, jotta hänen tärykalvonsa kestäisi lennon. Matkalla mukana olleet ystävät lähtivät, jolloin Mittank jäi yksin Bulgariaan. Hän vaikutti tämän jälkeen ahdistuneelta ja vainoharhaiselta. Mittank piilotteli hotellin hississä ja kurkisteli ikkunoista. Lisäksi hän väitti äidilleen, että häntä jahdattiin; hän pyysi äitiään kuolettamaan pankkikortit, kertoi etsivänsä piilopaikkaa ja kysyi äidiltään, mitä kefuroksiimi on.
Mittank matkusti 8. heinäkuuta 2014 taksin kyydissä Varnan lentoasemalle aikomuksenaan paluu kotiin Saksaan. Hän sai lentoaseman lääkäriltä luvan nousta koneeseen, mutta alkoi täristä lentoa odottaessaan. Mittank jätti omaisuutensa lentoasemalle ja totesi, ettei halua kuolla sinne. Hän ryntäsi yllättäen ulos, juoksi pysäköintialueen läpi, kiipesi korkean aitauksen yli ja poistui metsään. Tämän jälkeen hänen vaiheistaan ei ole saatavilla varmaa tietoa. Mittankista on kuitenkin ilmoitettu havaintoja eri maista. Erilaisissa spekulaatioissa hänen on esitetty muun muassa ottaneen yliannostuksen, joutuneen psykoosiin tai kadonneen aloittaakseen "uuden elämän". Mittankilla ei ollut tiedossa olevaa historiaa psykiatrisista sairauksista. Häntä on kutsuttu "Youtuben kuuluisimmaksi kadonneeksi henkilöksi", koska lentokentän valvontakameran nauha hänestä levisi pitkin internetiä.
Anthony Horowitz

Anthony Horowitz marraskuussa 2022.
Anthony Horowitz (s. 5. toukokuuta 1956) on brittiläinen kirjailija ja tv-käsikirjoittaja.  Hän on tehnyt kirjojen lisäksi myös käsikirjoituksia televisiolle, muun muassa sarjoihin Midsomerin murhat,  Foylen sota ja Hercule Poirot, joita on esitetty Suomessa TV1:llä.
Hänen ensimmäinen romaaninsa Enter Frederick K. Bower ilmestyi hänen ollessaan 23-vuotias. Horowitzin vuonna 2000 aloittama nuortenkirjasarja teinivakooja Alex Riderista on hänen menestynein luomuksensa. Sarjan kolmas osa Luurankosaari voitti vuonna 2003 lasten ja nuorten itsensä äänestämän Red House Children’s Awardin. Ensimmäisen Alex Rider -romaanin Stormbreaker pohjalta on tehty myös elokuva vuonna 2006.
Englannin kirjakauppiaiden yhdistys valitsi Anthony Horowitzin vuoden 2007 kirjailijaksi, kun Horowitzin kirjoja oli myyty neljän vuoden aikana yli 3 miljoonaa kappaletta.
Horowitzilla on kaksi aikuista poikaa, ja hän on naimisissa TV-tuottaja Jill Greenin kanssa.
Teoksia

Enter Frederick K. Bower (1978, ei suomennettu)
Kohtalon kummipoika (2000)
Trigger Mortis (2015)
Forever and a Day (2018, ei suomennettu)
With a Mind to Kill (2022, ei suomennettu)
Teoksia > Alex Rider

Alex Rider & Stormbreaker (2000)
Alex Rider & kovisten koulu (2001)
Alex Rider & Luurankosaari (2002)
Alex Rider & pelikuningas (2003)
Alex Rider & Scorpia (2004)
Alex Rider & arkkienkeli (2005)
Alex Rider & käärmeenpää (2007)
Alex Rider & Crocodile Tears (2009, ei suomennettu)
Alex Rider & Scorpia Rising (2011, ei suomennettu)
Alex Rider & Russian Roulette (2013, ei suomennettu)
Alex Rider & Never Say Die (2017, ei suomennettu)
Alex Rider & Nightshade (2020, ei suomennettu)
Alex Rider & Nightshade Revenge (2023, ei suomennettu)
Teoksia > Viisi vartijaa

Korpinportti (2005)
Kylmä tähti (2006)
Pimeän käskyläiset (2009)
Nekropolis (2010)
Oblivion (2012)
Teoksia > Aikuisille

Joka leikistä suuttuu (The Killing Joke, 2005)
Palkinnot

Alex Rider -sarjan kolmas osa, Luurankosaari, voitti vuonna 2003 Red House Children's Awardin - lasten ja nuorten itsensä äänestämänä.
The Kids Are All Right

| The Kids Are All Right |
| --- | --- |

Ohjaaja:  Lisa Cholodenko
Käsikirjoittaja:  Lisa Cholodenko Stuart Blumberg
Tuottaja:  Gary Gilbert Philippe Hellmann Jordan Horowitz Jeffrey Levy-Hinte Celine Rattray Daniela Taplin Lundberg
Säveltäjä:  Carter Burwell
Kuvaaja:  Igor Jadue-Lillo
Leikkaaja:  Jeffrey M. Werner
Tuotantosuunnittelija:  Julie Berghoff
Pukusuunnittelija:  Mary Claire Hannan
Pääosat:  Annette Bening Julianne Moore Mark Ruffalo Mia Wasikowska Josh Hutcherson Yaya DaCosta
Valmistustiedot
Valmistusmaa:  Yhdysvallat
Tuotantoyhtiö:  Alliance Films Focus Features
Levittäjä:  Focus Features Netflix Fandango at Home
Ensi-ilta:  30. heinäkuuta 2010
Kesto:  106 minuuttia
Alkuperäiskieli:  englanti
Budjetti:  4 000 000 dollaria
Tuotto:  34 705 850 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
The Kids Are All Right on vuonna 2010 ensi-iltansa saanut Lisa Cholodenkon ohjaama draamakomediaelokuva. Elokuva kertoo spermanluovuttaja Paulista (Mark Ruffalo), joka saa mahdollisuuden osallistua naispariskunta Nicin (Annette Bening) ja Julesin (Julianne Moore) muodostamaan perheeseen kolmikon yhteisten lasten kautta. Paul sotkee perheen kemioita kiintymällä toiseen perheen naisista.
Näyttelijät

| 0 | 1 | 2 |
| --- | --- | --- |
|  Annette Bening  | … |  Nic   |
|  Julianne Moore  | … |  Jules   |
|  Mark Ruffalo  | … |  Paul   |
|  Mia Wasikowska  | … |  Joni   |
|  Josh Hutcherson  | … |  Laser   |
|  Yaya DaCosta  | … |  Tanya   |
Arvioita

Turun Sanomien Päivi Valotien mielestä The Kids Are All Right on varsin onnistunut, arkisen hauska draamakomedia siitä, kuinka näennäisen sopuisan perheen elämä menee sekaisin ulkopuolisen tunkeilijan ilmestyessä kuvioihin. ”Vaikka tarinan aikuiset ovat välillä lapsellisempia kuin hyvinkin järkevästi käyttäytyvät teinit, elokuva ei lipsahda liioitteluun eikä lainkaan väkinäiseltä maistuvaan vitsailuun.”
Aiheesta muualla

The Kids Are All Right Internet Movie Databasessa (englanniksi)
The Kids Are All Right Box Office Mojo
The Kids Are All Right Rotten Tomatoes
The Kids Are All Right Metacritic
Viihdemusiikki

Viihdemusiikki tarkoittaa laajaa ja vaikeasti rajattavaa kevyen musiikin aluetta, joka on yksi populaarimusiikin varhaisimmista muodoista. 
Viihdemusiikin yhtenä lajina voidaan pitää iskelmää.
Viihdemusiikkia tyypillisimmillään on suuren viihdeorkesterin soittama usein instrumentaalinen musiikki. Se nousi suosioon 1900-luvun puolivälissä. Musiikkilajia on käytetty ”hissimusiikkina”.
Tunnetuinkenen mukaan? viihdeorkesteri oli Mantovanin perustama ja johtama.selvennä Vuonna 1953 perustettu Radion viihdeorkesteri oli aikansa merkittävin suomalainen orkesteri. Vantaan viihdeorkesteri ja Riku Niemi Orchestra ovat nykyisin toimivia ammattimaisia isoja viihdeorkestereita.